Държавен вестник, бр. 51, 2018 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  51
3.2. Обхват – диагноза, стадиране, прогноза, 
оперативно лечение и някои форми на меди-
каментозна, имуно-, химио- и радиотерапия 
на туморите на пикочно-полoвата система при 
мъжете и на пикочно-отделителната система 
при жените.
3.3. Извършването на дейности по онкоуро-
логия изисква наличие на възможност за пато-
морфологична диагностика.
3.4. В лечебните заведения, в които се извърш-
ва онкоурология, в състава на онкокомисията 
при обсъждане на урологично болен участва и 
уролог. Онкокомисията се създава със задача 
да обсъжда и предлага комплексно лечение на 
онкоболните.
4. Спешна урология:
4.1. Спешната урология като профилирана 
дейност от урологията определя необходимост-
та за бърза лекарска реакция – диагностика, 
хоспитализация, консервативно, оперативно и 
интензивно лечение на остро настъпили или 
усложнени хронични заболявания и травми на 
пикочно-полoвата система при мъжете и на 
пикочно-отделителната система при жените.
4.2. Обхват – диагноза, прогноза, консерватив-
но, оперативно и интензивно лечение на травми 
на пикочно-полoвата система при мъжете и на 
пикочно-отделителната система при жените, 
като остър възпалително интоксикационен, 
анемичен, болков и обструктивен синдром със 
или без остра бъбречна недостатъчност.
5. Бъбречна трансплантация:
5.1. Обхват – подготовка на реципиента за 
бъбречна трансплантация, експлантация на 
бъбрек/бъбреци от жив и/или трупен донор, 
перфузия на органите, трансплантация на бъбрек 
с извършване на уретеровезикална анастомоза.
6. Ендоурология и екстракорпорална ли-
тотрипсия:
6.1. Обхват на ендоурологията – всички 
диагностични и терапевтични манипулации и 
операции, извършвани в уринарния тракт чрез 
естествен (през самия тракт) или хирургически 
създаден под визуален, ехографски или рентгенов 
контрол малък отвор през кожата на пациента 
при използване на подходящ ендоскопски инстру-
ментариум и на различни енергийни източници. 
6.2. Обхват на екстракорпоралната литотрип-
сия – индиректно въздействие с генерирани извън 
тялото на пациента по различен физичен принцип 
ударни вълни за лечение на камъни в бъбрека, 
уретера и пикочния мехур и някои заболявания 
на мъжката полова система.
6.3. В профилираната дейност ендоурология 
е включена екстракорпоралната литотрипсия, 
която е специфичен метод на активно въздействие 
върху организма и по тази причина резултатите 
от лечението са отдалечени във времето. Въз-
можните интраоперативни и следоперативни 
специфични усложнения (периренален хематом, 
обструкция с последващи възпалителни услож-
нения, изостряне на съществуваща уринарна 
инфекция или бъбречна недостатъчност) налагат 
интензивно лечение или извършване на отворени 
ендоскопски операции в стационарни условия, в 
лечебно заведение за болнична помощ. По тази 
причина извършването на екстракорпоралната 
литотрипсия се осъществява от специалист 
уролог в лечебно заведение за болнична помощ, 
в медицински център (МЦ), медико-дентален 
център (МДЦ) или диагностично-консултативен 
център (ДКЦ) с разкрити легла за наблюдение и 
лечение до 48 часа, с осигурена материална база 
(оперативна зала, инструментариум и апаратура) 
за интензивно консервативно, ендоурологично 
или оперативно лечение, с договор за хоспита-
лизация на усложненията с болнична структура. 
Тази дейност изисква и наличие на отделение по 
анестезиология и интензивно лечение от първо 
ниво на компетентност в лечебното заведение 
за болнична помощ, в което се извършва, съ-
ответно в лечебното заведение за болнична 
помощ, с което МЦ/МДЦ/ДКЦ има договор 
за хоспитализация при усложнения.
7. Лапароскопска и роботасистирана лапа-
роскопска урология:
7.1. Обхват – извършване на урологични 
операции чрез трансперитонеална, екстрапери-
тонеална и ретроперитонеоскопска лапароско-
пия или роботасистирана лапароскопия при 
различни урологични заболявания, изискващи 
лапароскопска диагностика или оперативно ле-
чение. Извършването на тази дейност позволява 
съкращаване на следоперативния престой.
8. Пластично-реконструктивна оперативна 
урология:
8.1. Обхват – диагностика и оперативно ле-
чение на вродени и придобити състояния на 
пикочно-половата система при мъжете и на 
пикочно-отделителната система при жените, 
изискващи оперативна или ендоскопска корекция 
и възстановяване на континуитета на системата, 
като за това се използват тъкани от отделител-
ната система, от други органи и системи или 
алотрансплантанти.
9. Андрология:
9.1. Обхват – диагностика и лечение на вро-
дени възпалителни и предавани по полов път 
заболявания на мъжката полова система, на-
рушения в сперматогенезата и оплодителната 
способност, еректилна дисфункция, прояви на 
преходните възрасти.
9.2. Дейности за изследване на мъж с нару-
шена оплодителна способност и преценка за 
преминаване към асистирана репродуктивна 
процедура. Това става, след като се проведе 
съответното лечение и не настъпи бременност 
по естествен път.
9.3. Извършват се:
9.3.1. спермограма – по критериите на  
EHSRE-NAFA-2010:
9.3.1.1. при нормоспермия – тестове за антис-
пермални антитела;
9.3.1.2. при пиоспермия – микробиология, 
етиологично лечение;
9.3.1.3. при олигоастеноспермия – варикоцеле, 
хормонален статус, асансьорен тестис, кисти на 
епидидима, други заболявания;